c 243 ) 



ont tonnes ascz et grant , et hi ni a si grande devicie qe pro un 

 Venician gros en auresse deus granz. Il vivent de ris e de cars e 

 de poisonz ; vin de racine ne ont , mes le font de succar e de ris 

 e de datai ; et si voz di encore un autre couse , car sachiés tuit 

 voiremant qe il ont moutonz qe ne ont orilles , nés les pcrtuis 

 des oreilez , mes là où les oreilz devoit estre a un peitet corner. 

 Il sunt petites bestes et bêles: e si voz di encore une coasse qe 

 bien voz senblera meravoille : car sachie's tout voiremant qe lor 

 bestes ce sunt moutonz , buef et gamiaus , et lor ronsinz petit. 

 Menucnt peisonz , e ce est lor viande , por ce qe en tout lor païs 

 ne en tout celz contre'e ne a erbc , mes est le plus sèche leu dou 

 secle, e sachie's qe les peisonz qe les bestes menuient sunt molt 

 peitit et se prcnent de mars et d'avril e de may si grandismes 

 quantités qe ce est mcrvoille ; e si voz di qe il le seqent et les 

 metent es maisonz , puis le donent tout l'an à mangier à lor 

 bestes. Et encore vos di qe les bestes les menuient encore tuit vif 

 si con il se traient d'aive. Et encore ont grant peison e buenz et 

 en grant habondance e grant mcrchics, et voz di qe il font beiscot 

 de peisonz : car il le treuvent à peitit bocconz qe puent estre 

 entor une livre e le font sécher au soleil et puis le repoinent es 

 maisonz e le mengient tout l'an corne beiscot. E de l'encens qe 

 je voz ai dit hi naist si grant quantité les seingnor les achate por 

 dix beisant d'or le canter , mes puis le seingnor le vent à les 

 autres jens et à les mercant qe hi vient por quarante bezant le 

 canter , e propes de ccst ha moût grant profit e molt grant rente 

 le seignor de cest cité. Autres cousses ne i ha en ceste cité qe à 

 mentovoir face , et por ce noz nos en partiron et voz conteron 

 d'oune autre cité qe est apellés Du far. 



